16 दिन में 21 सैनिक मारे गए; अब अमेरिकी वेपन्स से हमला कर रहा तालिबान
Pakistan Khyber Pakhtunkhwa Terror Attack इनमें 8 टीचर्स के अलावा 7 फौजी मारे गए। दो हफ्ते में इस राज्य में कुल 18 पाकिस्तानी सैनिक मारे जा चुके हैं। सिर्फ दो ही आतंकी मारे गए हैं।
पाकिस्तान के खैबर पख्तूनख्वा राज्य के खुर्रम जिले में शनिवार को आतंकी हमले की दो घटनाएं हुईं। इसके पहले गुरुवार को 8 टीचर्स के अलावा 7 फौजी मारे गए थे। 16 दिन में अकेले इस राज्य में कुल 21 पाकिस्तानी सैनिक मारे जा चुके हैं। जवाब में सिर्फ दो ही आतंकी मारे गए हैं।
पाकिस्तानी फौज अफगानिस्तान बॉर्डर से लगे इस राज्य में दो महीने से ऑपरेशन चला रही है। अब तक तहरीक-ए-तालिबान पाकिस्तान (TTP) का पलड़ा ही भारी नजर आ रहा है। इसकी एक बड़ी वजह यह है कि TTP के पास पाकिस्तानी फौज से बेहतर वेपन्स और सर्पोटिंग हथियार मौजूद हैं। ये वही हथियार हैं जो अगस्त 2021 में अफगानिस्तान से लौटते वक्त अमेरिकी फौज छोड़कर गई थी।
सऊदी अरब के अखबार की इन्वेस्टिगेटिव रिपोर्ट
आतंकी नहीं, फौज भाग रही है
एक साल में 118 पुलिसवाले मारे गए
रूसी और अमेरिकी हथियारों से लैस
1989 में रूसी सेना की वापसी के बाद पहले मुजाहिद्दीन और बाद में तालिबानी रूसी AK 47 के साथ T-55 टैंकों पर सवार नजर आते थे और अब यही तालिबानी लड़ाके अमेरिकी बख्तरबंद फौजी गाड़ी हमवी (humvee) पर अमेरिका में ही बनी M16 राइफल के साथ नजर आ रहे हैं।
पिछले साल जारी फोर्ब्स मैगजीन की एक रिपोर्ट के मुताबिक अमेरिका अफगानिस्तान में 8,84,311 लेटेस्ट मिलिट्री इक्विपमेंट्स छोड़कर गया है। इनमें M16 राइफल, M4 कार्बाइन, 82 mm मोर्टार लॉन्चर जैसे इंफेंट्री हथियारों के साथ humvee जैसे सैन्य वाहन, ब्लैक हॉक हेलिकॉप्टर, A29 लड़ाकू विमान, नाइट विजन, कम्युनिकेशन और सर्विलांस में इस्तेमाल होने वाली डिवाइस भी शामिल हैं।
तालिबान और अल-कायदा के खिलाफ जंग छेड़ने वाले अमेरिका ने 2003 के बाद से अफगान सेना और पुलिस को हथियार और ट्रेनिंग पर 83 अरब डॉलर, यानी 6 लाख करोड़ रुपए से ज्यादा खर्च किए थे। अफगानिस्तान में छूटे सैनिक साजो-सामान में 5.99 लाख से ज्यादा खालिस हथियार, 76 हजार से ज्यादा सैन्य वाहन और 208 सैन्य विमान शामिल हैं। अब इनका इस्तेमाल अफगान और पाकिस्तान तालिबान कर रहे हैं।
सच छिपा रहा बाइडेन एडमिनिस्ट्रेशन
खास बात यह है कि जो बाइडेन एडमिनिस्ट्रेशन अफगानिस्तान के लिए खरीदे गए हथियार और सैन्य उपकरणों की ऑडिट रिपोर्ट्स को छिपा रहा है। फोर्ब्स डॉट कॉम के मुताबिक-इस संबंध में दो अहम रिपोर्ट्स को पिछले साल की शुरुआत में ही सरकारी वेबसाइट्स से गायब कर दिया गया था।
अमेरिका में सरकारी खर्च से जुड़े वॉच डॉग ओपन द बुक्स डॉट कॉम (openthebooks.com) ने यह दोनों रिपोर्ट अपनी वेबसाइट पर पोस्ट की हैं।
ब्लैक मार्केट में हेलिकॉप्टर और फाइटर जेट्स के पार्ट्स
तालिबान ने राज छिपाया भी नहीं
पिछले साल यानी 2022 के मार्च महीने में तालिबान ने काबुल में अमेरिकी गाड़ियों और रूसी हेलिकॉप्टरों के साथ शक्ति प्रदर्शन किया था। परेड के जरिए तालिबान ने दिखाया था कि कैसे उसने खुद को आतंकी संगठन से एक परमानेंट आर्मी में तब्दील किया है।
इस परेड में 250 नए ट्रेंड फौजी भी शामिल हुए थे। ये ट्रेंड पायलट भी हैं। परेड में अमेरिकी M117 बख्तरबंद (M117 armoured security vehicles) शामिल थे। तालिबानी लड़ाकों के हाथ में एम4 असॉल्ट राइफल्स थीं। ऊपर MI-17 हेलिकॉप्टर गश्त कर रहे थे।